rlitschk/wikidir huggingface dataset:
Disse Artikel is man blots en Stubben. Du kannst Wikipedia helpen un em verbetern. Dat Schaap, wat as anner Veehtüüch bi us as Huusdeert in de Landweertschop holen warrt (up latiensch: Ovis orientalis aries), stammt vun dat wille Mufflon af. In de Steentiet hefft de Minschen anfungen, de willen Deerter in to fangen un up to tehn. In de Geschicht vun de Minschheit speelt dat Schaap en Rull vunwegen sien Melk, sien Wull un sien Fleesch. Dat Heken vun dat Schaap warrt „Buck“ nömmt, dat Seken is dat „Auschaap“. Junge Schaap sünd de Lämmer. Schaap könnt tein bit twölf, mitunner ok 20 Johr oolt weern. Na Öller un Geslecht weert de Schaap so ünnerscheden: Lamm: Schaap, de nich öller sünd, as een Johr. Tittlamm: En Lamm, wat noch an dat Auschaap sien Titten hangt. Tominnst acht Weken oolt, man nich öller as sess Maanden. Gifft ganz hell Fleesch. Mastlamm: En Lamm, wat hööchstens een Johr oolt is. Hett bloß en beten Fett in sien düüsterrosa Fleesch. Hamel oder Bötel: Dat Heken, wenn dat tominnst en Johr oolt is un versneden, un dat Seken, wat noch nich lammt hett. Hamelfleesch smeckt deftig un is düüsterroot. Dat is fast un mit Fettstriepen
Nils Olof Thorbjörn Fälldin (* 24. April 1926 in Högsjö; † 23. Juli 2016 in Ramvik)) weer en sweedsch Politiker, de 1976-78 un 1979-82 Ministerpräsident vun Sweden weer. De norrlännsche Buer Fälldin is vun 1971 an Parteivörsitter vun de agraarsch orienteerten Centerpartiet wesen. Bi de Rieksdagswahlen 1976 is Fälldin as eerste nich-sozialistische Politiker siet veertig Johren to’n sweedschen Ministerpräsident wählt worrn. He harr dat Regeer över en Koalitschoon ut siene Centerpartiet, de Folkpartiet liberalerna un de konservative Moderata Samlingspartiet. Disse Koalitschoon is aver 1978 tweibroken, vun wegen dat man sik nich eenig warrn künn in de Fraag üm den Bruuk vun Karnenergie – Fälldin sülvst weer en utmaakten Gegner vun de Atomkraft. Bi de Wahlen 1979 hebbt de börgerlichen Parteien noch eenmol de Mehrheit kregen. Ofschoonst aver nu de Moderaten de Mehrheit harrn an Steed vun Centerpartiet, is Fälldin liekers as Ministerpräsident wedderwählt worrn. De Koalitschoon bestünn blots ut de beiden Parteien. Jüst as de eerste Koalitschoon is ok disse na twee Johren ut’neen gahn. Ditmol wegen ’n Striet üm de Stüerpolitik. Dorna is ünner de Parteien nochmol verhannelt worrn un Fälldin kreeg den Opdrag, en Minnerheitsregeeren ut sien egen Patei un de Folkpartiet liberalerna to billn, de vun de
Dit Woort hett noch annere Bedüden: kiek dorför ünner Rochelle. Disse Artikel is man blots en Stubben. Du kannst Wikipedia helpen un em verbetern. La Rochelle is en Stadt in Frankriek an’n Atlantik in’n Bezirk Charente-Maritime mit ruchweg 76.000 Inwahners. De Stadt is in’t 10. Johrhunnert grünnd wurrn. In’t Middelöller weer La Rochelle ingelsch. La Rochelle weer in de Hansetied dat gröttste Zentrum vun’t Heer un annere Saken vun de Hugenotten. La Rochelle is vandage en Havenstadt mit Bischop. La Rochelle is de enige franzöössche Stadt, de in de Niege Hanse is. La Rochelle La Rochelle Aktuell
De Koornsnieders (Libellulidae) sünd ene Familie mank de Echten Goldpeer (Anisoptera). Dor höört se ok to de Goldpeer (Odonata) mit to. Mit 969 Aarden över de ganze Welt hen is düsse Familie en vun de gröttsten mank de Goldpeer. In Düütschland gifft dat dor 22 Aarden vun, dormank en Reeg vun Aarden, de bannig faken vörkaamt. Vunwegen dat se tämlich groot sünd, fallt düsse Goldpeer tomeist duchtig up. De Koornsnieders weert 3 bit 5 cm lang un jem ehr Flunken spannt sik tomeist över üm un bi 8 cm. De Deerter sünd tomeist geel-bruun, towielen mit’n blauen Ring ümto. Man nienich hefft se en Glanz as vun Metall. Dat gifft en paar Aarden, as den Plattbuuk (Libellula depressa), dor is dat Lief kort un stuuf. De Leegbohrer bi de Seken is man eenfach. De Deerter fangt Insekten in’n Flegen. Man alltolang hoolt se dat nich ut mit de Fleegeree. De Eier leggt de Seken af, ohn dat de Heken dor bi sünd. Bloß bi de Heidegoldpeer vun dat Geslecht Sympetrum is dat anners. Mit en Achterlief, dat dor bi wippen deit, weert de Eier direktemang in’t Water leggt. En paar Heidegoldpeer leggt jem ehre Eier up drögen Grund dune bi’t
Koornsnieder betekent en Mann, de Koorn snieden deit, Koornsnieders, en Insekt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
As Hollorgan warrt in de Anatomie un de Biologie de Organen betekent, de mit jemehr bioloogsch Geweev en Hollruum inslutt, de ok as Lumen betekent warrt. De Opbo vun de Hollorganen is to’n groden Deel eenheitlich. Binnen in warrt se vun Epithel utkleedt. De Wand besteiht vör allen ut en Muskelschicht (Tunica muscularis) ut gladde Muskulatur, mit Utnahm vun dat Hart, dat en egen Oort vun Muskulatur, neemlich den Hartmuskel hett. Buten sünd de Organen vun en Tunica serosa övertogen oder se sünd över Binngeweev (Adventitia) in de Ümgegend verankert. To de Hollorganen tellt: Spiesröhr un Magen-Darm-Trakt Gallenblaas Luftröhr Hart de Genitaltrakt bi de Fronslüüd: Eileider, Beermoder, Vagina de Harnweeg: Nerenbecken, Harnröhr, Harnblaas, Harnleider
Disse Artikel is man blots en Stubben. Du kannst Wikipedia helpen un em verbetern. Smolensk is ene Stadt mit 300.000 Inwahners in Russland an de Dnjepr, twüschen Wittrussland un Moskau. Smolensk höör fröher to dat Grootförstendom Litauen un denn to't Grootförstendom Moskau. Bi Smolensk weer dat rus’sche Massaker von Katyn in de Tweete Weltkrieg. Smolensk is in de Niege Hanse. Category:Smolensk. Mehr Biller, Videos oder Audiodateien to’t Thema gifft dat bi Wikimedia Commons. Normdaten: GND: 4104771-0 | LCCN: n80145688 | VIAF: 154772921 | Wikipedia-Personensöök
Martin Weinek (* 30. Juni 1964 in Leoben, Steiermark) is en öösterrieksch Theater- un Filmschauspeler un Speelbaas. He speelt de Rull vun de Inspektor Kunz in de Feernsehreeg Kommissar Rex . Weinek hett van 1983 bit 1986 sien Schauspeelstudium bi Peter Jost afsolveert. Af 1986 arbeidt he toeerst in de Theater Grupp 80 in Wien un kreeg sien eerste lütt Filmrull in „Nachsaison“, wo he en Liftboy spelen dee. In dat Johr 1987 spell he bi de Ruhrfestspielen Riäkelhusen ünner de Regie vun Georg Mittendrein in „Der Lechner Edi schaut ins Paradies“ un in de Film „Müllomania“ ünner de Regie von Dieter Berner, in de he en Müllmann speelt hett. Dornah harr he en Engagement an dat Jura Soyfertheater Wien (1988-1989) as ok Engagements an anner Theaterbühnen; dorneben weer Martin Weinek aber ok Speelbaas, Dramaturg un Produzent. Van 1990 bit 1991 weer he künstlerisch Leeder vun dat Hernalser Stadttheater. Tüschendör weer Weinek immer weer bi Film un Fernsehen tätig; to’n Bispeel 1989 in de sössdeelig Feernsehreeg „Calafati Joe“. Tosommen mit sien Fru Eva, de nah hör Studium vun de Theaterwetenschapen eerst as Dramaturgin arbeidt hett, is he neben de Schauspeleree ok Wienbuer. De beid sünd 1993 as Hobbywinzer anfungen un
De Trachee (Trachea), Mehrtall Tracheen, is en Kanalröhr, de bi de Insekten un Dusendfööt de Atenluft verdeelt. De Deerter ut düsse Klassen weert dorüm ok Tracheendeerter (Tracheata) nömmt. De Stummelfööt un en Reeg vun Spinnen könnt ok Gas över Tracheen verdelen, man de hefft noch annere Möglichkeiten. Stummelfööt könnt ok över jem ehre Böversiet aten (Diffuschoon), Spinnen nehmt de Luft tomeist dör de Buuklung up. De Atenluft warrt as Gas över de Tracheen an de Zell ranföhrt un ok wedder vun dor wegbröcht. Dorüm sünd de Tracheen ehre Wännen ok bloß unbannig dünne Hüüt, wo de Suerstoff slank dörgahn kann. Man dormit de Tracheenröhr nich tosamensacken deit, sünd, sünnerlich bi gröttere Tracheen, Liesten ut Chitin inboot. De hefft de Form vun Spiralen un weert „Spiraltenidien“ nömmt. Wenn dat Lief över Tracheen mit Gas versorgt warrt, denn so warrt dorto nich veel „Lief-Fleetstoff“ för bruukt (Lymphe oder Bloot mit Hämocyanin oder Hämoglobin. Faken övernümmt se avers de Fienverdelen. In de Geschicht is dat woll so ween, dat de Transport vun Suerstoff dör Tracheen tominnst to’n Deel an de Steed vun den Transport dör Hämocyanin treden is. De Luft kann in de Tracheen passiv över de Difuschoon statt finnen, man dat Tohopentrecken
Derpt or Dörpt is ene Stadt mit 100.000 Inwahners in Eestland. Hier gifft dat ene belangrieke Universität, an de Wilhelm Ostwald weer. Derpt is de kulturell Hööftstadt vun Eestland. De Theoloog Adolf von Harnack weer ut Derpt. Derpt is ene Hansestadt. Vandage gifft dat hie de Verein der Deutschen in Eestland. 2024 is Derpt, neben Bad Ischl in Öösterriek un dat norweegsch Bodø, een vun dree Europääschen Kulturhööftstäder. Georg von Rauch: Stadt und Bistum Dorpat zum Ende der Ordenszeit. In: Zeitschrift für Ostforschung. Jg. 24 (1975), S. 577–626. Derpt. Mehr Biller, Videos oder Audiodateien to’t Thema gifft dat bi Wikimedia Commons. Offizielle Siet vun de Stadt, afropen an'n 4. Januar 2024 (eestnisch, russisch, hier: engelsch) Tartu – Das mondäne geistige Zentrum Estlands. In: estlandia.de, 28. August 2019 (mit Biller vun Derpt) Bodø: Norway’s European Capital Of Culture For 2024. In: Forbes. 25. September 2019, afropen an’n 1. Oktober 2019 (engelsch).
Trachea betekent Luftröhr, as Deel vun de böveren Atenweeg, Trachee, Kanalröhr mit lieke Funkschoon bi Insekten. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Tracheendeerter (Tracheata), ok Antennata oder Atelocerata nömmt, sünd de Deerter mank de Liddfööt (Arthopoda), de Dusendfööt (Myriapoda) un de Sessfööt (Hexapoda), de anpasst sünd an dat Leven an Land. Unner annern höört de Insekten dor mit to. Mank de Tracheendeerter gifft dat över all Maten veel Aarden. Alleen de Masse vun de Insektenaarden warrt taxeert up allerhand Millionen Aarden. Bi de Dusendfööt gifft dat avers man bloß bi 13.000 Aarden. De Naam vun Tracheendeerter kümmt vun en Kennteken, dat för dat Leven an Land sünnerlich wichtig is. De Deerter hefft en System vun so nömmte Tracheen. Dor hannelt sik dat üm Luftröhren bi, de dör dat Lief hengaht un al Zellen mit Suerstoff versorgen doot. Vunwegen dat de Tracheendeerter en Panzer ut Chitin hefft, as al Liddfööt, könnt se över de Böversiet vun dat Lief keen Luft upnehmen. Ok mit de Malpighschen Fatten sünd se an dat Leven an Land anpasst. Dat sünd Organen to’n Utscheden. Anners as de Sustergrupp, de Kreeften (Crustacea) hefft de Tracheendeerter bloß een Paar Antennen. Dat is datsülbige, as dat eerste Antennenpaar bi de Kreeften. De annern Naams vun de Grupp kümmt dorher, dat se de tweete Antenn verloren hefft. Dat Lief vun de Tracheendeerter
Christopher "Chris" Henderson (* 11. Dezember 1970 in Edmonds, Washington) is en ehmalge US-amerikaansch Footballspeler. He hett eerst an de Universität Football speelt un wurr 1990 Natschonalspieler för de USA. 1994/95 hett he bi de düütsche Vereen FSV Frankfurt in de Tweete Football-Bundsliga speelt un dornah noch 1 Johr in Norwegen för Stabæk IF. Henderson gehörr to de WM-Kader vun USA bi de Football-Weltmeesterschap 1990 in Italien. Twee Johr later hett he ok bi de olympisch Sömmerspelen 1992 in Barcelona för de USA speelt. All tosommen hett he van 1990 bit 2000 79 mal för de US-Natschonalmannschap speelt un dorbi 3 Doren schaaten.
De Begreep Nedderdüütsch steiht för westgermaansche Spraken (de anglofreeschen Spraken utnahmen), de den tweten germaanschen Luudwannel nich mitmaakt hebbt. De Begreep steiht also för dat Plattdüütsche un dat Nedderfränksche tohoop. He warrt faken aver ok för dat Plattdüütsche alleen bruukt. Dat Woort Nedderdüütsch steiht för dat Düütsch vun de nedderen Lannen. De Nedderlannen hören lang to dat Düütsche Riek un sehn sik as jüst so düütsch as de Rest vun dat düütsche Rebeet. In dit Rebeet reck dat Rebeet, dat den tweten germaanschen Luudwannel nich mitmaakt hett, vun de Noordspitz vun Frankriek bi Düünkarken över de Rebeden vun de hüdigen Staten Belgien, de Nedderlannen, Noorddüütschland un noch wieder na Polen un bet in’t Baltikum. Dat weer nu dat Nedderdüütsche, de Rest kreeg den Naam Hoochdüütsch weg, leeg dat doch egalweg veel höger. Eerst nadem de Nedderlannen denn en egen Staat weren un ehr Amtspraak denn nich mehr Düütsch nömen wullen (harr mit de hauchdüütsche Amtspraak vun den Staat Düütschland ja ok nich veel gemeen) un jemehr Spraak na dat Land den Naam Nedderlandsch geven harrn, dor füngen de Lüüd an, blots noch den Rest, de nu vun dat Nedderdüütsche nableven weer, Nedderdüütsch to nömen, dat Plattdüütsche. De Utdruck Nedderdüütsch weer
Bouar is de Hööftstadt vun de Präfektur Nana-Mambéré in de Zentraalafrikaansche Republiek. In de Stadt leven 40.353 Inwahner (2003). Bouar liggt up knapp 950 m Höcht in' Westen vun de Zentraalafrikaansch Republiek an de Höftverbindungsstraat vun Bangui nah Kamerun, to wat Bouar fröher hörrt hett. De Lobaye floot dör Bouar.
Dwight „Ike“ David Eisenhower (* 14. Oktober 1890 in Denison, Texas; † 28. März 1969 in Washington D.C.) weer de 34. Präsident vun de USA (1953–1961) un Böverbefehlshebber vun de Allieerte Strietkräfte in Europa in de Tweete Weltkrieg. De Naam Eisenhower is vun düütsch Oorsprung un lett sück bit up dat Johr 1741 torüchverfolgen, as Hans Nicholas Eisenhauer ut dat Rhienland den Uproop vun William Penn folgen un utwannern dee, um vun de religiöös Verfolgung as Mennonit to flüchten. Eisenhower wurr in Denison, Texas, as dart Kind vun dat Paar David Jacob Eisenhower un sien Fru Ida Elizabeth Stover boren. He harr dree Bröers: Earl, Edgar un Milton. 1892 truck de Familie nah Abilene, Kansas, wo Dwight D. Eisenhower 1909 vun de Abilene High School afgung. Beid Öllern hemm de Gloovensgemeenschap vun de River Brethren an un Eisenhower is in dit Milieu upwussen. De Moder weer bannig religiös un hett de Kinner in dissen Sinne uptrucken. Noch wiels sien Jöögd hett se sück den Zeugen Jehovas towennd. Wohrschienlich ut dissen Grund hett he later den Infloot vun de Moder up sien Sozialisatschoon rünner. 1916 hett he Mamie Geneva Doud (1896–1979) heiraadt, mit de he twee Söhns harr. De öllere Doud
John Michael Talbot (* 8. Mai 1954 in Oklahoma City, Oklahoma, USA) is en röömsch-kathoolsch Mönk, US-amerikaanschen Singer, Komponist un Gitarrist. He gellt as en vun de erfolgriekst Singers vun de kathoolsche Kark. He is ok de Grünner vun de Klooster The Brothers and Sisters of Charity in Eureka Springs, Arkansas, USA. 1. Reborn (1972) 2. John Michael Talbot (1976) 3. The New Earth (1977) 4. The Lord's Supper (1979) 5. Beginnings / The Early Years (1980) 6. Come to the Quiet (1980) 7. The Painter (1980) 8. For the Bride (1981) 9. Troubadour of the Great King (1981) 10. Light Eternal (1982) 11. Songs For Worship Vol. 1 (1982) 12. No Longer Strangers (1983) 13. The God of Life (1984) 14. Songs For Worship Vol. 2 (1985) 15. The Quiet (1985) 16. Be Exalted (1986) 17. Empty Canvas (1986) 18. The Heart of the Shepherd (1987) 19. Quiet Reflections (1987) 20. The Regathering (1988) 21. Master Collection (1988) 22. The Lover and the Beloved (1989) 23. Come Worship the Lord Vol. 1 (1990) 24. Come Worship the Lord Vol. 2 (1990) 25. Hiding Place (1990) 26. The Birth of Jesus (1990) 27. The Master Musician (1992) 28. Meditations in
De Sessfööt (gr. Hexapoda) höört to den Unnerstamm vun de Tracheendeerter un dormit to den Stamm vun de Liddfööt (Arthropoda). Se sünd en Böverklass u. a. vun de Insekten (Insecta), de Dubbelsteerten (Diplura), de Beengrabbelers (Protura) un de Springsteerten (Collembola). De Masse vun Aarden in düt Taxon is unbannig groot, vunwegen dat alleen de Masse vun Insektenaarden up allerhand Millionen taxeert warrt. De annern Gruppen tellt bloß bi 5.000 Aarden. Dor sünd alleen de Springsteerten bi 4.000 Aarden vun. De Sessfööt sünd toeerst 1987 dör J. Kukalová-Peck as en egen Taxon tohopenstellt wurrn. Vördem güng dat na de klassisch Tosamenfaten vun Willi Hennig ut dat Johr 1953, wo se al unner de Insekten rekent wurrn sünd. So, as de Insekten hüdigendags mank de Sessfööt staht, sünd se dormols as Freekeven (Ectognatha) betekent wurrn. Hüdigendags weert also de Dubbelsteerten, Beengrabbelers un Springsteerten nich mehr mank de Insekten tellt. De Sessfööt hefft en paar Kennteken, wo sunner Twiefel düütlich an warrt, dat se en natüürliche Grupp sünd: Dor höört sünnerlich dat Lief to. Gegen de Dusendfööt (Myriapoda) un de Hunnertfööt (Chilopoda) över steiht en faste Tall vun Segmenten vun’t Lief fast. Dorbi besteiht de Kopp wohrschienlich ut sess Segmenten, de tohopensmolten sünd.
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. De Nilo-Saharanische Spraken sünd en Spraakfamilie. Koman Spraken Sudansche Spraken Zentralsudanische Sprachen Nordsudanische Spüraken Kunama Saharo-Sahelische Spraken Sahara-Spraken Sahelische Spraken Fur-Spraken Trans-Sahel-Spraken West-Sahel-Spraken Songhai-Spraken Maban-Spraken Ostsudanische Spraken Astaboran-Spraken Nara West-Astaboran-Spraken Nubische Spraken Tama-Spraken Kir-Abbaia-Spraken Jebel-Spraken Kir-Spraken Nuba-Barg-Spraken Daju-Spraken Surma-Nilotische Spraken Surmaspraken Nilotische Spraken Rub-Spraken
Dat Piacenzium is de middlere chronostratigraafsche Stoop vun’t Pliozän in’t Neogen. Se ümfaat ruchweg de Tietduer vun 3,6 (± 0,005) Millionen bit 2,588 (± 0,005) Millionen Johren vör hüüt. Vör disse Stoop liggt dat Zancleum. Aflöst warrt se vun’t Gelasium, de böverste un jüngste Stoop vun’t Pliozän. De Naam vun de Stoop is afleidt vun de italieenschen Stadt Piacenza. De Stoop sülvst as ok de Naam sünd 1858 vun den Swiezer Geoloog Karl Mayer-Eymar vörslahn worrn. De „Global Stratotype Section and Point“ (GSSP – dat is ruchweg dat sülve as en Tyypprofil) liggt bi Punta Piccola op dat Eiland Sizilien. As de ünnere Grenz vun’t Piacenzium is de Basis vun de magneetsche Poloritäts-Chronozoon C2An (Gauss-Chronozoon) fastleggt worrn, wat tietgliek liggt mit dat Utstarven vun de planktoonschen Foraminiferen-Orden Globorotalia margaritae un Pulleniatina primalis. Na baven is de Grenz defineert dör de Isotopen-Stoop 103 un de Basis vun de magneetschen Polaritäts-Chronozoon C2r (Matuyama-Chronozoon.) Doröver leegt de Utstarvhorizonten vun de kalkigen Nanoplankton-Ornen Discoaster pentaradiatus un Discoaster surculus. Felix Gradstein, Jim Ogg, Jim & Alan Smith: A Geologic timescale. Cambridge University Press 2004 ISBN 9780521786737 Karl Mayer-Eymar: Versuch einer neuen Klassifikation der Tertiär-Gebilde Europa’s. Verhandlungen der Schweizerischen Naturforschenden Gesellschaft . (Johrsversammeln in Trogen, 17.-19.
(16) Psyche is en Asteroid ut de Hööftgördel, de an’n 17. März 1852 vun de italieensch Astronom Annibale de Gasparis in Neapel opdeckt wurrn is. Nömmt wurrn is de Asteroid nah Psyche, de Gattin vun de greeksch Gott Eros. Psyche bewegt sück in en Afstand vun 2,5124 (Perihel) bit 3,3273 (Aphel) astronomische Eenheiten, in rund 5 Johren um de Sünn. Die Bahn ist 3,0954° tegen de Ekliptik neegt, de Bahnexzentrizität bedrocht 0,1395. Mit en Dörmeter vun 272 Kilometern hörrt Psyche to de gröttsten Asteroiden ut de Hööftgördel. Se hett en relativ hellen Böverflach mit en Albedo von 0,12. In 4 Stünn un 12 Minüten roteert se üm hör eegen Ass.
De Blaue Glasemaker (Aeshna cyanea) is en Aart ut dat Familie vun de Glasemakers. De Glasemakers höört to de Ünnerorden vun de Echten Goldpeer (Anisoptera). Dor hannelt sik dat üm een groot Goldpeerd bi, dat siene Flunken över bit to 11 cm utspannen kann. De blaue Glasemaker is bi 7 bit 8 cm lang. Siene Flunken spannt he över 9,5 bit 11 cm ut. Dor warrt he ungefähr so groot mit, as dat Grote Kaisergoldpeerd. De Bostafsnitt vun de Deerter is geel-gröön mit swarte Teken dorbi. Up de Achtersiet vun den Bostafsnitt dreegt beide Geslechter twee gröttere, ovale, gröne Placken. Bi de annern Glasemakers sünd düsse Placken lüttjer, oder anners formt oder gor nich to sehn. Dat Achterlief is bi de Heken swart. In de Segmenten 1 bit 7 sund an de Böversiete gröne Placken to sehn, bi de Segmenten 8 bit 10 sünd düsse Placken blau. Ok an de Sieten vun dat Achterlief gifft dat bi de Heken blaue Placken. Bi de Seken sünd de Placken dörgahns bruunswart-gröön. Bi junge Deerter, wo de Farv noch nich utriept is, seht ok de grönen Placken blau ut. Dor is dat denn mööglich, dat se mit den Törf-Glasemaker dör'nanner smeten weern kann.
De Nilotische Spraken sünd Ostsudanesische Spraken, de in en groot Rebeet vun den Süüdsudan bet noh Tansania tohuse sund. Se warrn vun de Nilotische Völker snackt. Dat gifft dree Kategorien: Ostnilotische Spraken Süüdnilotische Spraken Westnilotische Spraken
Absalon (afwannelt Naamform vun Absalom) betekent Absalon (1128–1201), däänsch Bischop, Absalon (1964–1993), franzöösch Künstler, Absalon (L16), Schipp ut de Absalon-Klass vun de däänsche Marien. Absalon is de Familiennaam von Julien Absalon (* 1980), franzööschen Mountainbikefohrer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Beekjumfern (Calopterygidae) sünd ene Familie mank de Jumfern. In Europa gifft dat dor veer Aarden vun. De Beekjumfern kann een ut’neenholen vun de annern Jumfern, vunwegen dat jem ehr Achterlief en Metallglanz hett. Dor kaamt denn noch brede Flunken to, de bi de Heken bunt sünd. Mit jem ehre Lengde vun 50 mm sünd se de gröttsten Jumfern. Beekjumfern leevt an Water, wat strömen deit. As eenzigste Familie mank de Goldpeer föhrt se en Paarungsdanz oder en Baltz ut. Dat heken verdeffendeert en Territorium, wo dat Seken de Eier in afleggen deit. Düsse veer Aarden kaamt in Europa vör: Familie Beekjumfern (Calopterygidae) Geslecht Calopteryx Oort Blaue Beekjumfer (Calopteryx virgo) Oort Weidebeekjumfer (Calopteryx splendens) Oort Ibersche Beekjumfer (Calopetryx xanthostoma) (Süüd-Europa) Oort Kopper-Beekjumfer (Calopteryx haemorrhoidalis) (Süüd-Europa) Calopteryx atrata Weidebeekjumfer (Calopteryx splendens) Beekjumfer (Calopteryx virgo)
Aliens ((op Platt so veel as „De Frömmen“; dt. Titel: Aliens – Die Rückkehr, in’n allgemenen Jargon ok Alien 2 nöömt) is’n US-amerikaanschen Science-Fiction-Actionfilm vun 1986, de de Geschicht vun Alien (hoochdüütsch: Alien – Das unheimliche Wesen aus einer fremden Welt) wieterföhrt. In de Hööftrull speel Sigourney Weaver, Speelbaas weer James Cameron. In’n Vergliek to’n eersten Deel is disse Film veel opwänniger choreografeert un warrt mehr vun Action bestimmt, wiel de eerste mehr op psycholoogsche Grundlaag arbeit hett un dorüm ’n grötteren Horrorandeel harr. Ellen Ripley, de as eenzige de Katastroof op dat Ruumschipp Nostromo överleevt hett, warrt na 57 Johren Irrflaag dör’t Weltall in’n Küllslaap funnen. Vör en Kommisschoon vertellt se, wat an Boord passeert is, man nümms glöövt ehr dat un se warrt ehr Offizeerspatent los. An’t Enn vun de Befragen warrt se bilöpig wies, dat in de Twüschentiet en Kolonie op den Planeten grünnt worrn is, woneem de Nostromo de Alien-Eier funnen harr. As de Kuntakt to de Kolonie afritt, warrt se as Beradersche tosamen mit’n Trupp Elite-Soldaten, den Androiden Bishop un Carter Burke vun de Bedrieversellschop vun de Kolonie na den Planeten schickt, üm de vermodten Aliens tonichten to maken un Lüüd to redden, de överleevt